Walter Heitz

Walter Heitz (8 Disember 1878 – 9 Februari 1944) adalah seorang Jeneral (Generaloberst) Jerman dalam Wehrmacht semasa Perang Dunia II. Beliau memerintah Kor VIII di Perbatasan Barat dan Timur. 

Heitz menyerahkalah bersama ketumbukan tengah poket Jerman di Stalingrad pada 31 Januari 1943 dan meninggal dunia sebagai tawanan perang di Soviet Union.

Kerjaya tentera
Perang Dunia I
Heitz menyertai Tentera Darat Imperial Jerman pada 7 Mac 1898 dan telah ditugaskan ke Artileri Medan Ke-2 Prusia Barat Rejimen Ke-36. Beliau mencapai pangkat Kapten (Hauptmann) dan memimpin sebuah Kompeni dalam Perang Dunia I.

Semasa peperangan itu beliau menerima pingat Iron Cross Kelas 2 dan Kelas 1, Lencana Cedera warna Hitam, Service Decoration Cross Prusia, Knight Cross Darjah Kerabat Diraja Hohenzollern berserta Pedang dan  Hanseatic Cross Hamburg.

Era antara perang
Selepas Perang Dunia I beliau berkhidmat dalam Reichswehr sebagai Kolonel (Oberst) dan pada tahun 1931 diberi memerintah kubu Königsberg.

Heitz adalah penyokong kuat Nazisme dan Hitler, yang mana mungkin memainkan peranan dalam pelantikkannya sebagai Presiden  Reichskriegsgericht (Mahkamah Tentera Reich) pada 1 Ogos 1936. Didalam kapasiti ini, pada 1 April 1937 beliau telah dinaikkan pangkat ke Jeneral Artileri (General der Artillerie).

Perang Dunia II
Pada permulaan Perang Dunia II tahun 1939, Heitz telahpun berusia 60 tahun dan sepatutnya bersara. Bagaimanapun, beliau memohon untuk dihantar ke barisan depan. Selepas empat minggu bertugas sebagai Panglima garison Danzig-Prusia Barat, Heitz telah dilantik sebagai Panglima Kor VIII pada Oktober 1939 dan terlibat dalam Pertempuran Perancis. Pada 4 September 1940 beliau telah dikurniakan pingat Knight Cross of the Iron Cross kerana meninjau sendiri penyeberangan Sungai Oise dibawah tembakan musuh. Beliau terus memerintah Kor VIII semasa pencerobohan Jerman ke atas Soviet Union (Operasi Barbarossa), Pertempuran Białystok–Minsk dan Pertempuran Smolensk Pertama. Pada Oktober 1942, Kor VIII telah dihantar ke dalam Pertempuran Stalingrad.

Apabila keadaan Jerman semakin buruk dalam Pertempuran Stalingrad, beliau mengarahkan setiap pengaku kalah dan orang yang cuba menyerah diri agar ditembak dan mencipta slogan: "We fight to the last bullet but one." Sementara itu, jeneral-jeneral lain seperti Jeneral Artileri Walther von Seydlitz-Kurzbach, telahpun memberi izin kepada para komander rejimen dan batalion untuk menyerahkalah secara bersendirian mengikut keadaan setempat. Pada 26 Januari 1943, ketumbukan Jerman dalam Stalingrad telah berpecah kepada 2 poket utara dan selatan Mamayev Kurgan. Poket utara terdiri daripada Kor XI, dan Kor VIII, dibawah Heitz. Keesokan harinya, poket selatan tumbang. Pada 28 Januari, kepungan itu berpecah kepada tiga bahagian. Kepungan utara terdiri daripada Kor XI, kepungan tengah Kor VIII dan Kor LI, dan selatan pula Kor XIV Panzer dan Kor IV "tanpa unit". Askar yang sakit dan cedera mencecah 40,000 hingga 50,000 orang. Pada 31 Januari 1943, sehari selepas Heitz diumumkan sebagai Kolonel Jeneral oleh Hitler, kepungan tengah Heitz akhirnya menyerahkalah.

Di dalam penjara, beliau dengan tegas enggan bekerjasama dengan   Jawatankuasa Nasional bagi Jerman Bebas (anti-Nazi) yang beroperasi di luar Soviet Union, walaupun ditekan oleh pihak Soviet, yang memukul beliau dan mengancam keluarganya. Beliau meninggal dunia kerana penyakit kanser pada 9 Februari 1944 sewaktu didalam tahanan Soviet.

 Tarikh kenaikkan pangkat 
 Leutnant - 18 Ogos 1899
 Oberleutnant - 17 September 1909
 Hauptmann - 1 Oktober 1913
 Major - 1 April 1922
 Oberstleutnant - 1 November 1927
 Oberst - 1 Februari 1930
 Generalmajor - 1 Februari 1933
 Generalleutnant - 1 Oktober 1934
 General der Artillerie - 1 April 1937
 Generaloberst - 30 Januari 1943

 Anugerah kebesaran 
 Iron Cross (1914)
 Kelas 2
 Kelas 1
 Lencana Cedera (1918)
 warna Hitam
 Hanseatic Cross Hamburg
 Knight Cross Darjah Kerabat Diraja Hohenzollern berserta Pedang
 Pingat Kehormatan Perang Dunia I
 Pingat Khidmat Lama Angkatan Tentera Kelas 1 hingga 4
 Pingat Semat Iron Cross (1939) Kelas 2 (10 Oktober 1939) & Kelas 1 Class (19 Mei 1940)
 German Cross warna Emas pada 22 April 1942 selaku General der Artillerie dan Panglima VIII. Armeekorps
 Knight Cross of the Iron Cross berserta Daun Oak
 Knight Cross pada 4 September 1940 selaku General der Artillerie dan Panglima VIII. Armeekorps
 Penerima ke-156 Daun Oak pada 21 Disember 1942 selaku General der Artillerie and Panglima VIII. Armeekorps

 Rujukan 
Petikan

Bibliografi










Category:Kelahiran 1878
Category:Kematian 1944
Category:Jeneral Tentera Jerman
Category:Orang Jerman
Category:Perang Dunia Kedua
Category:Pertempuran Stalingrad